Pe aꞌlige rawé ꞌma alí,
alué makué oká ralámuli Esusi ꞌyuga járome ku waꞌlú baꞌwí manígichi simíbale,
pe aꞌbé nile napu goꞌame goꞌale ralámuli.
ꞌLige bilé bárkochi jímole alué ralámuli ꞌlige simíbale alé weꞌká riógichi niraga Kapernaumi anilichi,
pe alé baꞌichí bajuniga ju alé weꞌká riógichi Kapernaumi.
ꞌMa chónale bijí bárkochi mochiga eꞌyénigichi alué ralámuli.
Tabilé enale Esusi alué ralámuli ꞌyuga.
Asíriga aꞌwágame eká ilile ꞌlige ꞌwe oꞌpochía ilile baꞌwí alé bárkochi.
Napuꞌlige ꞌma weꞌlímana eꞌyénaga alué barko asagá maligi o usani kilómetro weꞌlímana alé baꞌichí amoba,
ꞌlige alué makué oká Esusi ꞌyuga járome etele Esusi ꞌnaka enágichi baꞌichí amóbaka,
napurigá weꞌechi amoba neraga enale baꞌichí kachi,
ꞌlige ꞌwe majale suwábaga alué makué oká ralámuli.
ꞌLige Esúsika regá anele:
―Pe ne ju,
tase majawa.
ꞌLiko ꞌma tabilé majale alué ralámuli,
bayele napurigá mómala Esusi alé bárkochi alué ralámuli ꞌyuga.
ꞌLige pe yati neraga ꞌma sébale alué barko alé weꞌká riógichi.